– Сёлета нам прадстаіць абкасіць 2500 гектараў шматгадовых траў, – зазначае галоўны аграном ААТ “Шчучынаграпрадукт” Валяр’ян Янавіч Фядзюк. – У асноўным гэта канюшына, люцэрна, цімафееўка – культуры, якія ўтрымліваюць багата бялку і іншых карысных рэчываў. Каб забяспечыць нашу жывёлагадоўчую галіну кармамі, неабходна назапасіць 27,5 тысячы тон сенажу і 1,5 тысячы тон сена. Вельмі важна не прапусціць фазу і ўбраць травы своечасова пры фарміраванні асноўнай масы ўраджаю. Калі надвор’е не ўнясе свае карэктывы, завершым першы ўкос да 15 чэрвеня.